
Протокол № 2
от редовно свикано заседание на Общо събрание на Сдружение с нестопанска цел „Местна инициативна група Павликени - Полски Тръмбеш”

Днес, 25.02.2026 г., от 14.30 часа, в гр. Павликени, в офиса на МИГ, намиращ се на ул. „Васил Левски“ № 1 Г на основание на чл. 35, ал. 1, ал. 2, ал. 3 и ал. 4 от Устава на Сдружение с нестопанска цел „Местна инициативна група Павликени - Полски Тръмбеш, се проведе общо събрание на Сдружението.
Заседанието е свикано по реда на чл. 35 от Устава на СНЦ „МИГ Павликени - Полски Тръмбеш“ и по инициатива на Управителния съвет.
Съгласно изпратената покана до всички членове на ОС, заседанието протече при следният дневен ред:
1. Регистрация и проверка на кворум.
1. Определяне на размера на членския внос и други имуществени вноски.
1. Други

Събранието се откри от Председателя на Управителния съвет – инж. Емануил Манолов, който информира присъстващите, че същото е свикано по инициатива на Управителния съвет, съгласно решение по протокол № 1 от 13.02.2026 г., на основание чл. 35, ал. 1, ал. 2, ал. 3 и ал. 4 от Устава на сдружението, чл. 26 от Закона за юридическите лица с нестопанска цел. Спазени са изискванията на чл. 35, ал. 1, ал. 2, ал. 3 и ал. 4 от Устава относно реда за свикване на общото събрание: 
· изготвена е покана за провеждане на събранието, която съдържа дневен ред, датата, часа и мястото за провеждане на събитието; 
· изготвената покана беше поставена на мястото за обявления в сградата, в която се намира управлението на сдружението, 10 дни преди насрочения ден.
· поканата и всички материали по дневния ред са изпратени/връчени на членовете на сдружението при спазване на срока, определен в Устава; 
·  поканата е публикувана и на интернет страницата на СНЦ „МИГ Павликени – Полски Тръмбеш“ - : http://migpavlikenipolskitrambesh.bg
· материалите по дневния ред са били налични в офиса на Сдружението и са били на разположение на членовете на сдружението.

По точка 1 от дневния ред - Регистрация и проверка на кворум.
От общо 35 редовно поканени членове на сдружението, на заседанието присъстват 18 (осемнадесет) члена.
Присъстващите членове на Сдружението са отразени /срещу подпис/ в Списък на присъстващите членове, изготвен на основание чл. 39. ал. 1 от Устава – неразделна част от настоящия протокол.
При проверка на наличния кворум се установи, че на събранието присъстват повече от половината от всички членове на общото събрание и на основание на чл. 36 от Устава на Сдружението събранието е законно.
Г-н Емануил Манолов разясни процедурата за провеждане и гласуване, съгласно Устава на СНЦ „МИГ Павликени – Полски Тръмбеш“. 
На заседанието присъстваха и служителите на „МИГ Павликени – Полски Тръмбеш“ - г-н Юлиян Вълчев Любчев - „Изпълнителен директор“; г-жа Виолета Пламенова Вълчева - „Експерт по прилагане на стратегията за Водено от общностите местно развитие“
Г-н Емануил Манолов информира, че тази точка от дневния ред е информативна и по нея не следват да се вземат решения.

По точка 2 от дневния ред – Инж. Манолов припомни на членовете на УС, че съгласно протокол на ОС № 5 от 10.03.2025 г. и решение № 10 от същият, е взето решение за определяне на членския внос на представителите на ОС на МИГ, който е:
	- за представителите на нестопанския сектор - 50,00 лв. годишно;
	- за представителите на стопанския сектор - 150,00 лв. годишно;
	- за община П. Тръмбеш - 2 000,00 лв. годишно; 
	- за община Павликени - 3 000,00 лв. годишно.
	Предвид факта, че България прие официално еврото като своя национална валута от 1 януари 2026 г. при фиксирания курс от 1,95583 лева за 1 евро, членския внос става не кръгла сума. Г-н Емануил Манолов информира членовете на ОС, че УС е взело решение и предлага сумата на членския внос да се закръгли в полза на членовете и сумите да са кратно на 2 т.е.:
	- за представителите на нестопанския сектор - 25,00 евро годишно;
	- за представителите на стопанския сектор - 75,00 евро годишно;
	- за община П. Тръмбеш - 1 000,00 евро годишно; 
	- за община Павликени – 1 500,00 евро годишно.
	След докладването се премина към обсъждане и се даде думата на желаещи да се изкажат, зададат въпроси и направят предложение по същество. Такива нямаше. 	Присъстващите след като изслушаха председателя на УС и в резултат на проведеното обсъждане при гласували както следва:
„ЗА“ – 18 гласа
„ПРОТИВ“ – 0 гласа
[bookmark: _GoBack]„ВЪЗДЪРЖАЛ СЕ“ - 0 гласа

ОС взе следното РЕШЕНИЕ № 2
ОС ПРИЕМА предложенията за размер на членсия внос за периода 2026 – 2029 г., както следва:
	- за представителите на нестопанския сектор - 25,00 евро годишно;
	- за представителите на стопанския сектор - 75,00 евро годишно;
	- за община П. Тръмбеш - 1 000,00 евро годишно; 
	- за община Павликени – 1 500,00 евро годишно.

По точка Други от дневния ред – няма разглеждани въпроси.

	Поради изчерпване на дневния ред ОС на СНЦ “МИГ Павликени – Полски Тръмбеш”  бе закрито. 
	Неразделна част от настоящия протокол е Списък на присъствалите членове на Сдружение с нестопанска цел “Местна инициативна група Павликени – Полски Тръмбеш” на ОС от 25.02.2026 г. 


Председател на УС: ………………….
                        /инж. Емануил Манолов/


Протоколчик: ………………………
                           /Виолета Вълчева/
Споразумение за изпълнение на Стратегията за водено от общностите местно развитие 
№ РД 50-34 от 21.01.2026 г.
СНЦ „МИГ Павликени – Полски Тръмбеш“, гр. Павликени, ул. „Васил Левски“ 1Г
e-mail: mig_ppt@pavlikeni.bg, тел. 0886 60 70 17, www.migpavlikenipolskitrambesh.bg

